ধানমন্ডি আবাসিক এলাকা
ধানমন্ডি ঢাকা শহরের একটি আবাসিক এলাকা ও থানা। যদিও অন্যান্য 'আবাসিক' এলাকার মত ধানমন্ডি-তেও এখন প্রচুর অনাবাসিক ভবন আছে (যেমন স্কুল, হাসপাতাল, এনজিও ইত্যাদি)। ধানমন্ডিকে ঢাকার একটি অভিজাত পাড়া বলে গণ্য করা হয়। এইখানে ধানমন্ডি বত্রিশ নং সড়কে বঙ্গবন্ধুর সেই বিখ্যাত বাড়ীটি অবস্থিত যেখানে তিনি পরিবার সহ নিহত হন, যা বর্তমানে জাতির জনক বঙ্গবন্ধু শেখ মুজিবুর রহমান স্মৃতি জাদুঘর হিসাবে পরিচিত। ধানমন্ডি লেক বিকালে সময় কাটানোর জন্য বেশ জনপ্রিয়। ১৯৫০ এর দশকে ভূমি অধিগ্রহণের মাধ্যমে সরকারী উদ্যোগে ধানমন্ডি আবাসিক এলাকা গড়ে তোলা হয়।